section_heading: Životopis
paragraph_text: U travnju i svibnju 1941. zamjenik je stožernika u Banjoj Luci. U lipnju se sukobio s ustaškim dužnosnicima u Banjoj Luci), bježi te se sklanja u samostan. Nakon toga preuzima dužnost podžupana u Velikoj Župi Usori i Solima u Tuzli. Godine 1942. daje ostavku na mjesto predsjednika Velikoga križarskog bratstva. U prosincu 1943. obnašao je dužnost dožupana u Velikoj župi Sani i Luci u Banjoj Luci. Lipnja 1944. premješten je u ministarstvo unutarnjih poslova i imenovan zapovjednikom Ustaške mladeži (do tada je tu funkciju obnašao Ivan Oršanić). Pomagao je svim ljudima. Osobito je skrbio za izbjeglice iz istočne Bosne. Progonjene je štitio, a u Banjoj Luci prozvali su ga „srpskom majkom“.